експозицията от датата на неизпълнение.
 а)
 Загуби следва да се отчитат за всички неизпълнения по заеми, обезпечени с недвижима собственост, настъпили по време на съответния отчетен период (т.е. независимо от това дали изчислението е завършено през периода). Тъй като е възможно да има дълъг период между неизпълнението и реализирането на загубата, когато изчислението не е приключено през отчетния период, се отчитат прогнозни загуби (които включват незавършени изчисления).
 б)
 За всички неизпълнения, регистрирани през отчетния период, са възможни три сценария: i.) заемът, по който има неизпълнение, може да бъде преструктуриран, така че вече да не бъде третиран като заем, по който има неизпълнение (няма регистрирана загуба); ii.) приключила е реализацията на всички обезпечения (изчисленията са завършени, известна е действителната загуба) или iii.) незавършени изчисления (използват се прогнозни загуби). При отчитането на загубите се включват само загубите по сценарий ii.) реализация на обезпечението (регистрирани загуби) и сценарий iii.) незавършени изчисления (прогнозни загуби).
 в)
 Тъй като загуби се отчитат само по експозиции, по които има неизпълнение през отчетния период, промените на загуби по експозиции, по които има неизпълнение пред предходни отчетни периоди, не се отразяват в отчетните данни. Т.е. не се отчитат постъпленията от реализацията на обезпечението през следващ отчетен период или реализираните в по-малко разходи от прогнозните.
 14.
 Роля на оценката на имота: датата на последната оценка на имота преди датата на неизпълнение по експозицията се взема като референтна дата за отчитането на частта от експозицията, обезпечена с ипотеки върху недвижим имот. След неизпълнението имотът може да бъде преоценен. Въпреки това новата оценка не следва да се използва за установяване на частта от експозицията, която първоначално е била напълно (и изцяло) обезпечена с ипотеките върху недвижим имот. Все пак новата стойност на имота се взема предвид при отчитането на икономическата загуба (намаляването на стойността на имота е част от икономическите разходи). С други думи последната оценка на имота преди датата на неизпълнение се използва, за да се определи частта от загубата, която трябва да бъде отчетена в клетка 010 (определяне на стойностите на експозиция, която е напълно и изцяло обезпечена), а преоценената стойност на имота се използва за сумата, която трябва да бъде отчетена (прогнозната стойност може да бъде изчислена въз основа на обезпечението) в клетки 010 и 030.
 15.
 Третиране на продажби на заеми през отчетния период: Институцията, която има въпросната експозиция към края на отчетния период, отчита загуби, но само ако по дадена експозиция е установено неизпълнение.
 5. Указания относно специфични позиции
 Колони
 010
 Сума на загубите от заеми до референтните проценти
 Член 101, параграф 1, букви а) и г) от Регламента за капиталовите изисквания
 Пазарната стойност и ипотечната заемна стойност съгласно член 4, параграфи 74 и 76 от Регламента за капиталовите изисквания
 В тази колона се събират всички загуби от заеми, обезпечени с жилищен имот или с търговски имот, до размера на частта от експозицията, третирана като напълно и изцяло обезпечена съгласно член 124, параграф 1 от Регламента за капиталовите изисквания.
 020
 От които: недвижим имот, оценен по ипотечна заемна стойност
 Отчитат се загубите, при които стойността на обезпечението